Èxit rotund de la I Fira de la Tapa i del concert de Los Ángeles Negros a Burjassot
2025-07-24

Burjassot s’ha bolcat, aquest cap de setmana, en la celebració de la seua I Fira de la Tapa, un esdeveniment en el qual, a més, es comptava amb l’actuació de Los Ángeles Negros, formació burjassotera que, enguany, celebra la seua 55 aniversari.

L’edifici de l’antic Mercat Municipal, en la Plaza Baltasar Mallent, ha sigut el punt de trobada de les veïnes i els veïns de Burjassot, a més de nombrosos visitants, que han degustat les millors tapes i begudes i que han tingut l’oportunitat de veure actuar, després de molts anys sense fer-ho en el seu poble, a la citada formació musical, conformada actualment per Alberto Gómez, Juanjo Andani, Tono Benito i Tony Benito, líder, cantant, guitarra solista i un dels fundadors de Los Ángeles Negros.

Durant la jornada no van faltar activitats paral·leles dins de la fira com les destinades als més xicotets, que van tenir l’oportunitat de dibuixar i pintar als seus personatges favorits, o les dedicades a tots en general, com l’exhibició de zumba o la de balls de saló, que van fer que els assistents s’animaren també a ballar.

Aquest genial jornada en la qual s’han unit gastronomia i bona música, ha sigut promoguda des de l’àrea de Promoció Econòmica de l’Ajuntament de Burjassot, dirigida per Roc Senent, de la mà de CEMEF, AHORA Burjassot (Associació d’Hostalers Reunits Activament), Arrels i Tartana, Col·loquis Burjassot Centre d’Estudis Locals Burjassot, Estrella Galícia i Xarxa AFIC.